4954 aktiewe gebruikers
Antwoorde van 25-03-2019 (vlak 3)
Die deelnemers op vlak 3 het die toets van 25-03-2019 só ingevul:
Die verskil is so onbeduidend dat ’n mens dit nie eens opmerk nie.
'n Sinoniem vir die woord "onbeduidend" in bogenoemde sin is ........ .
Sinonieme is woorde met min of meer dieselfde betekenis. "Miniem" is 'buitengewoon klein, onbeduidend, gering';"funes" is 'verderflik, noodlottig, rampsalig, droewig, treurig'; "futiel" is 'nutteloos, vrugteloos, vergeefs'; "bomatig" is 'buitengewoon'.
Sien ook die bladsy Sinonieme.
Soos henne kekkel, so ........ kalkoene.
Kalkoene koel-koel, hoenders kloek en ganse blaas, snater of gaggel.
Sien ook die bladsy Dieregeluide.
Die twee skole se ........ kom vanmiddag teen mekaar te staan in wat beloof om 'n titaniese stryd om die provinsiale beker te wees.
onder 13 rugbyspanne
Wanneer die bepaler van 'n samestelling bestaan uit 'n woord of afkorting gevolg deur 'n syfer of simbool, word die woord of afkorting in die bepaler los van die syfer of simbool geskryf. Ander voorbeelde: "art. 21-maatskappy", "tipe A-persoonlikheid" en "vitamien E-tekort".
(Bron: AWS 7.2)
Hoeveel vrugte is daar in die mandjie op die tafel?
Onder watter subkategorie van die betrokke woordsoort val "vrugte" in bostaande sin?
Soortname is selfstandige naamwoorde wat konkrete dinge benoem en getel kan word, byvoorbeeld "vrugte", "tafel", "motors" en "telefoon". Soortname begin gewoonlik met 'n kleinletter, teenoor eiename wat met 'n hoofletter begin.